Vrou in muur vasgeslaan na sy van waterponie afgegooi is op Vaaldamŉ Vrou is beseer nadat sy in ŉ muur vasgeslaan het terwyl sy op ŉ waterponie gery het op die Vaaldam. ŉ Woordvoerder van ER24, Vanessa Jackson, sê die vrou en ŉ man het Saterdagmiddag by die Marina aan die Deneysville-kant van die dam aangekom toe die waterponie omgekeer het en die vrou afgegooi is. Jackson sê die 24-jarige vrou het teen ŉ muur vasgeslaan en is vir moontlike rug- en nekbeserings behandel. Die man is nie beseer nie. In nog ŉ voorval is ŉ getroude paartjie gered nadat hulle seiljag Saterdag omgeslaan het naby Groot Eilandin op die Vaaldam. Die paartjie is nie beseer nie.